Бајка о V-3

Постоји једна бајка, која се с тугом прича свакој новој генерацији 21.октобра. Иако је мучна и потресна нико и не помишља да је прекине. У тој бајци још су живи дечаци који пркосе смрти.

Они су, како каже моја омиљена песникиња Десанка Максимовић, *храбро као да смрт није ништа на стрељање кренули мирно.*

Због њих , не можемо бити мирни уколико се ова бајка –*Крвава бајка* прекине понављати сваког октобра. Нема мира док се не исприча сваком, јер ово страдање недужних људи и деце не сме да се понови.

Једна генерација деце страдале тог кобног 21.октобра није дочекала свој 18 рођендан. Били су то ученициц узраста од 12-до 15 година. Сви они стрељани су Шумарицама.



Овај споменик налази се у Крагујевцу и посвећен је ученицима одељења V3 и 18 професора који су стрељани управо на месту где је споменик подигнут. Споменик стрељаним ђацима и професорима подигнут је 1963. године. Споменик је у облику римског броја пет по разреду ђака који је ту стрељан. Подсећа на сасечена крила и немоћ нејаке птице која се одваја од земље немоћна да узлети.

 У спомен свим ђацима и професорима који су били жртве Холокауста од стране нацистичке Немачке, цео простор Шумарице претворен је у спомен – парк.

Моја омиљена песникиња Десанка Максимовић је написала песму Крвава бајка и посветила је њима...

У октобру прошле године час историје, 21. октобра, био је посвећен њима. Док сам гледала документарни филм о страдању ђака и ученика у Крагујевцу ,била сам захвална мојој наставници историје , јер сам схватила колико сам срећна и да живим бежбрижно у односу на те моје несрећне вршњаке.

Због све деце и њиховог срећног детинства, *Крвава бајка из Шумарица* не сме да се понови. А ова тужна прича мора бити испричана сваком ко дође у Србију ,посети Крагујевац и Шумарице.

Кристина Малетин VI1, ОШ „Вук Караџић“, Сурчин, 05.06.2020.